Document ID: /roh_data/filtered/fineweb-2-filterrobots_roh.jsonl.gz/4318

Federer era atgnamain sin buna via ad ina clera victoria en dus sets. Cun set games en roda ha Federer fatg il 6:2 e manava en il segund set cun 2:0. Lura hai dentant dà ina midada. Il Svizzer ha pers ils proxims trais games cun agen service e cumenzà a far sbagls.
Jau ha pensà ch'jau haja enta maun il gieu.
Il gieu da Federer ha midà tranter glisch e sumbriva. Er en il terz set ha il sportist da 37 onns manà cun 5:2 e lura anc ina giada laschà vegnir pli datiers il Serb. La finala hai dentant tanschì per sia totalmain 67avla victoria a Basilea.
En l'otgavel final frunta Federer sin il Tudestg Jan-Lennard Struff.
RR novitads 06:00